**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA z dne 23.6.2023**

**Zavezanec:** Panvita Ekoteh d. o. o., Rakičan, Lendavska ulica 5, 9000 Murska Sobota

**Naprava / lokacija:**

Naprava za proizvodnjo bioplina Bioplinarna Jezera, Jezera 49, 9000 Murska Sobota

**Datum rednega pregleda:** 20. 2. 2024

**Okoljevarstveno dovoljenje** (v nadaljevanju OVD) št. 35407-29/2010-17 z dne 15. 5. 2012,

odločba o spremembi št. 35406-43/2014-5 z dne 17. 12. 2014,

odločba o spremembi št. 35406-1082017-2 z dne 26. 10. 2017 in

odločba o spremembi št. 35406-20/2020-16 z dne 4. 1. 2023

**Usklajenost z OVD:**

* Emisije snovi v zrak: Zavezanec izvaja redno vzdrževanje na napravi, izvaja tudi vizuelno preverjanje tesnjenja opreme. Odpadni plini iz sprejemnega bazena se odvajajo na biofilter. Biofilter obratuje od leta 2020, ko je bil zanj izdelan tudi poslovnik in zavezanec vodi obratovalni dnevnik. Glede na spremembo OVD iz 2023 je inšpektorica zavezancu izdala odločbo, da mora najkasneje do konca julija 2024 na odvodu iz biofiltra izvesti prve meritve emisij snovi v zrak, ki jih do sedaj še ni izvedel. Zadnje meritve emisij snovi v zrak na dovodu iz kogeneracije, ki so bile preko pooblaščenega izvajalca opravljene 15. 9. 2021 niso pokazale čezmernih emisij v zrak.
* Zavezanec ima zagotovljeno odvajanje komunalnih odpadnih vod po vodotesnem vodu do sosednje farme Jezera, kjer je zagotovljeno čiščenje komunalnih odpadnih vod na mali komunalni čistilni napravi z zmogljivostjo 6-9 populacijskih ekvivalentov.
* OVD predpisuje izvedbo občasnega ocenjevanja hrupa v okolju zaradi obratovanja BP enkrat v obdobju treh let preko izvajalca meritev, ki ima pridobljeno pooblastilo ARSO. Zadnje meritve hrupa so bile opravljene s strani pooblaščenega izvajalca 15. 10. 2021 in ne izkazujejo čezmernega obremenjevanja okolja.
* Inšpektorica je preverila prevzeme odpadkov in drugih surovin na obdelavo v BP Jezera za obdobje 2022 in 2023 in ugotovila, da je zavezanec v tem obdobju prevzemal le vrste in količine odpadkov oz. druge surovine v skladu z OVD. V postopku obdelave v BP in njenem evidentiranju ni bilo ugotoviti nepravilnosti. V letu 2023 je zavezanec preko pooblaščene organizacije izvedel predpisanih 5 ocen kakovosti digestata po zaključeni obdelavi odpadkov. Iz vseh ocen izhaja, da gre za digestata 1. kakovostnega razreda, ki ne presega nobenega parametra in da gre, glede na vhodne surovine, za proizvod. Za nastali digestat kot proizvod po obdelavi vodi ima zavezanec izdelane deklaracije.

**Zaključki / naslednje aktivnosti:**

Kontrolni pregled po izdani odločbi bo opravljen takoj po preteku ureditvenega roka, izredni pregledi po potrebi.